《赵仁父宴邑官平绿见招》
宋代·莫若冲

平绿题诗四十年，寻幽不厌水云边。
一犁还又耕春后，三白曾来醉腊前。
自笑挂冠林下客，获陪挥尘坐中贤。
绝嫌幻色撩人思，快睹晴川远接天。

作者简介：临安仁和人，寓居嘉兴崇德，字子谦。莫琮子。孝宗淳熙十一年进士。为司农簿，谏阻开边之议。出知岳州、全州，率先造舟运漕。会靖江暴涨，民赖以济。考绩以最闻，除大理寺丞。请外任，除知永州，不赴，卒。有《浯溪文集》。